La finalul acestei săptămâni, o furtună solară se va îndrepta către Pământ. Specialiștilor le este destul de greu să precizeze cu exactitate momentul, așa că au emis avertizări pentru toată perioada weekendului.
La finalul acestei săptămâni va avea loc un fenomen destul de rar. Potrivit specialiștilor de la Centrul de Prognoză Meteorologică Spațială din SUA, o furtună solară se va îndrepta spre planeta noastră.
Furtunile solare apar în momentul în care activitatea intensă a Soarelui generează o eliberare bruscă de energie. De obicei, această energie ia forma unor radiații sau a unor particule încărcate.
Furtunile solare sunt fenomene foarte rare, cauzate de erupții sau explozii ce se petrec suprafața Soarelui. De obicei, acestea au loc numai în zonele active ale Soarelui, adică în arcurile magnetice sau în petele solare.
Furtunile solare nu au un moment exact în care se declanșează. Totuși, sunt cele mai frecvente în perioadele de maxim solar. Mai exact, în perioada în care activitatea solară este la un nivel mai ridicat.
Potrivit specialiștilor de la Centrul de Prognoză Meteorologică Spațială din SUA, Soarele se apropie de activitatea sa maximă. Acest ciclu se repetă odată la 11 ani. De data asta, furtuna solară care se apropie de planeta noastră conține ejecții de masă coronală ce se deplasează cu sute de kilometri pe oră.
Din aceste considerente, specialiștii au emis o avertizare de furtună geomagnetică de nivel 4, pe o scară de 5. O astfel de furtună la fel de puternică a mai avut loc în 2005.
”Suntem aproape siguri că o serie de ejecții de masă coronală, care sunt explozii de particule energetice și câmpuri magnetice care radiază de la Soare se îndreaptă spre Pământ.”, a spus un specialist de la Centrul de Prognoză Meteorologică Spațială, potrivit agerpres.ro.
Efectele furtunii solare din acest weekend se vor resimți la nivelul întregii planete. Când particulele emise de erupția solară interacționează cu câmpul magnetic al Pământului, au loc diverse perturbări.
La finalul acestei săptămâni, specialiștii de la Centrul de Prognoză Meteorologică Spațială se așteaptă la perturbări în comunicațiile radio, întreruperi ale rețelei electrice, dar și perturbări ale infrastructurii tehnologice. De asemenea, este posibil să ia naștere aurore boreale uimitoare.